શ્રીલંકાના સુકાની લસિથ મલિન્ગાએ ત્રણ મહિના બાદ આંતરરાષ્ટ્રીય ક્રિકેટમાં વાપસી પછી પહેલી જ ઓવરમાં બે વિકેટ તેમજ બીજા સ્પેલમાં બે વિકેટ ઝડપી મેચ વિનિંગ પરફોમન્સ બતાવ્યું હતું. 26 રન આપી ચાર વિકેટ ઝડપી તેમજ યુએઇને પરાજય આપવા છતાં સુકાની ખુશ દેખાતા નહોતા. મેચ પૂરી થયા બાદ મલિન્ગાએ જણાવ્યું કે તે હજુ સંપૂર્ણ ફીટ નથી. તેણ કહ્યું કે તે પોતાની કારકિર્દીના અંતિમ તબક્કામાં છે અને ટી20 વિશ્વકપ બાદ સંન્યાસ લે તેવી શક્યતા છે.